ПРОТОКОЛ № 21
от заседание на Комисия по правни въпроси 
към Висшия съдебен съвет,
проведено на 13 май 2013 г.

Днес, 13 май 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси към ВСС в състав:
     	                ПРЕДСЕДАТЕЛ:     	ЮЛИАНА КОЛЕВА
											
ЧЛЕНОВЕ:	СВЕТЛА ПЕТКОВА НЕЗАБРАВКА СТОЕВА	
							ЮЛИЯ КОВАЧЕВА
							КАРОЛИНА НЕДЕЛЧЕВА
ОТСЪСТВАЛИ: Няма 

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция “Правна”. 

По внесената допълнителна точка и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следната допълнителна точка:
- Определяне на експерти от АВСС, за участие в създадената с решение на ВСС по протокол № 15/18.04.2013 г., т. 7 работна група, във връзка с писмо от „Информационно обслужване” АД.

	По дневния ред
	
1.ОТНОСНО: Доклад за прилагането на закона и за дейността на Прокуратурата и на разследващите органи през 2012 г.
Приложение: Писмо № 11-03-466/30.04.2013 г., ел. носител.

КОМИСИЯТА ПО ПРАВНИ ВЪПРОСИ
Р Е Ш И:

1.1. Възлага на Светла Петкова, за заседанието на комисията на 20.05.2013 г., да изготви проект на становище по Доклада за прилагането на закона и за дейността на Прокуратурата и на разследващите органи през 2012г.
	1.2. Възлага на Каролина Неделчева и Юлия Ковачева, след постъпване съответно на Доклада за прилагането на закона и за дейността на съдилищата през 2012 г. и Доклада за прилагането на закона и за дейността на административните съдилища през 2012 г., да изготвят проекти на становища по същите. 

2.ОТНОСНО: Акт № 1 приет на заседание на Гражданския съвет към ВСС, проведено на 26.04.2013 г. 
Приложение: Писмо № 97-00-208/30.04.2013 г., акт № 1/26.04.2013 г., правила за действие на ГС към ВСС. 

КОМИСИЯТА ПО ПРАВНИ ВЪПРОСИ
Р Е Ш И:

	Възлага на Саша Харитонова –  директор дирекция “Правна” да определи експертни сътрудници от АВСС, които да уточнят и предоставят исканата информация на КПВ, с оглед обобщаването и предоставянето й на Гражданския съвет към ВСС.

3.ОТНОСНО: Писмо от Министерство на здравеопазването за определяне на представител от администрацията на ВСС, за участие в Работна група по изготвяне на Национална стратегия за борба с наркотиците (2014-2018 г.) и План за действие към нея. 

КОМИСИЯТА ПО ПРАВНИ ВЪПРОСИ
Р Е Ш И:	

Възлага на Славка Каменова – главен секретар на ВСС, да определи представител от АВСС за участие в Работната група. 

4.ОТНОСНО: Писмо от Военен съд – София, с което молят да им бъде върнат изпълнителен лист № П 217/2013 г.
Приложение: Писмо № 11-05-040/25.04.2013 г., писмо № 11-05-040/24.04.2013 г., изпълнителен лист № П 217/2013 г.

КОМИСИЯТА ПО ПРАВНИ ВЪПРОСИ
Р Е Ш И:
Възлага на Силвия Илиева – началник отдел „НДПП” в дирекция “Правна”, да изготви отговор до Военен съд – София.

Допълнителна точка

1.ОТНОСНО: Определяне на експерти от АВСС, за участие в създадената с решение на ВСС по протокол № 15/18.04.2013 г., т. 7 работна група, във връзка с писмо от „Информационно обслужване” АД.
Приложение: Решение на ВСС по протокол № 15/18.04.2013 г., решение на КПВ по протокол  № 17/15.04.2013 г., писмо № 97-00-076/2.04.2013 г.

КОМИСИЯТА ПО ПРАВНИ ВЪПРОСИ
Р Е Ш И:

Възлага на Славка Каменова – главен секретар на ВСС да командирова експерти от дирекция „Информационни системи” в АВСС, в окръжните съдилища, които да преценят необходимостта от предоставяните от „Информационно обслужване” АД дейности по експлоатация и поддръжка на водените от съдилищата електронни регистри.

13.05.2013 г. 		                      ПРЕДСЕДАТЕЛ:/п/
		     
                  ЮЛИАНА КОЛЕВА